# data[].attributes.body
Silvia Taboada Martinez
Escola Pau Casals (Vacarisses)
Cicle Mitjà

Desprès de fer un Braindstorming d’idees surt com a projecte la DOMÒTICA, desprès d’unes sessions parlant de com podem fer-ho, concloem fent una maqueta de com seria una casa/habitació amb domòtica. A l’alumnat li interessa l’automatització dels processos, l’estalvi econòmic aplicat a l’habitatge i, sobre tot, ser més respectuosos amb el medi ambient.

Cerquem informació i visualitzem vídeos d’una maqueta d’una casa domòtica. https://www.youtube.com/watch?v=V90xMG6LIxk&t=88s

Fem grups de 5 i pensem el material necessari per poder portar a terme la nostra maqueta. Amb ajuda d’un familiar que ens explica diverses coses sobre arduino, servomotors, la placa i la programació, comencem la elaboració de la maqueta (en procés, una vegada acabat el projecte penjaré les fotos de cada maqueta) i acabarem aquest projecte amb una exposició de cada grup explicant com és la seva casa/habitació i quins recursos han fet servir per poder fer-ho.

OBEJCTIUS:

Ø Aprendre sobre l’automatització i domòtica.

Ø Dissenyar i construir la maqueta d’una casa domòtica.

Ø Realitzar una exposició oral del funcionament de la maqueta.

# data[].attributes.body
Sara Castroverde
Escola El Turonet
Per treballar el clima i la meteorologia els alumnes de 5è es van fer experts del temps, convertint-se en presentadors i presentadores. Investigant quins factors influeixen i determinen el clima d'una zona, i aplicant-lo en la creació de mapes,que després presentarien en un telenotícies, i posteriorment es faria l'edició del vídeo per mostrar el resultat als companys. Adjunto la seqüència didàctica seguida.

# data[].attributes.body
Stel.la Bonamusa
Dolores Torres
Escola Turó de can Mates

Aquest projecte va sorgir a partir de l'observació del llimoner que havien plantat uns alumnes fa uns anys.
Un dia a l'hort, els alumnes de quart es van adonar de l'estat en que es trobava...
Quan ens posem les ulleres de científics endrecem els nostres pensaments i definim el problema a l'hora que plantegem unes hipòtesis.
Serà l'insecte?
Serà el clima?
Però el més important, com puc salvar el llimoner?
Aquesta pregunta es va convertir en l'objectiu!

Posem paraules, el treball lingüístic sempre hi és present, a l'hora que ens organitzem per grups cooperatius i definim les tasques.
La conversa ens orienta i la controvèrsia ens ajuda a aprofundir en qüestions que no trobem a Google.
Indaguem des de la Ciència:
observem amb lupes o microscopis,
cerquem d'informació,
mesurem, observem i discutim...,
creem artefactes i taules de recollida de dades.
També l'ajut de l'expert ens aclareix dubtes. Posem nom a allò que aprenem.

Durant el procés els nens prenen decisions de manera autònoma però amb els altres, ja que sense els companys aquesta construcció no seria mai la mateixa. També les matemàtiques hi són presents, sorgeixen dubtes i demanem ajut als companys de 6è.

Una part important del procés consisteix en organitzar tot el que estem aprenent i fer-ho visible: hem decidit ajudar a altres companys que en un futur es trobin en una situació similar, així que deixarem per escrit les instruccions per treure la caparreta del llimoner. I com que tot projecte té un tancament, hem decidit convidar els nens i les nenes que havíen plantat el llimoner per explicar-los com l'hem salvat.

# data[].attributes.body
Mari Luz Guerrero
Eva Pérez Vandellós

L'alumnat de cinquè ha realitzat aquest projecte per buscar la casa de colònies pel curs vinent.
A partir d'un projecte cooperatiu de les comarques se'n realitza un altre on es proposa una casa per realitzar les colònies de sisè.

# data[].attributes.body
Àngels Batallé
Escola Tecnos

Aquesta activitat forma part d'un projecte portat a terme pels alumnes de 1r de primària de l'escola Tecnos i les seves tutores.

L'obectiu del projecte és dissenyar un objecte/contenidor  amb unes característiques específiques, perquè la Berta,  l’encarregada de repartir  material de la “botigueta” a les aules pugui fer-ho més còmodament.

Context

Durant el segon trimestre hem estat treballant un projecte sobre la matèria , els objectes i els materials "On ho llenço? o Què en faig'".
Donat que la Berta volta per les aules, al veure el tema que estavem treballant, ens va fer un missatge per demanar-nos un favor.

Continguts

En el projecte s'ha treballat:
* la diferenciació entre objecte i material o matèria

* les característiques dels materials i la relació amb els seus usos.
A l'activitat estrella hem aplicat els coneixements treballat i a més hem treballat
* el procés de disseny d'un nou producte

Àrees

Medi, Visual i plàstica, Aprendre a aprendre (treball cooperatiu), Llengua.

Activitat principal

Per tancar el projecte hem plantejat aquesta activitat:

Lectura de la carta i vídeo de l'escola on la Berta explica la feina que fa.

Visitem els espais on ella té el material  per veure quin tipus de material hi ha

En gran grup hem fet una conversa: Quins objectes porta la Berta? Quins contenidors fem servir nosaltres per transportar? Com hauria de ser l’objecte a dissenyar? Consesuem aquestes característiques: resistent, impermeable, fàcil de netejar, per moure amb poc esforç i d’una mida adient al que transporta

Cada nen fa un diseny especificant: què és, parts de l'objecte i material que utilitza.

Fem grups de 2, 3 o 4 nens amb característiques semblants objectes: Cada nen presenta el seu disseny  i entre tots valoren  si compleix o no les característiques demanades.

A partir de la valoració dissenyem entre tot el grup un nou objecte / contenidor millorant els dissenys individuals perquè compleixi tots els requisits.

S’exposen a la resta del grup els diferents dissenys amb la presència de la Berta

Ella escull quin li aniria millor i fem arribar la proposta al responsable de manteniment de l’escola perquè li fabriqui.

Ckeck list STEAM

# data[].attributes.body
Gemma Elias
Escola Tecnos

Aquest projecte l'he portat a terme amb les tutores i els alumnes de 5è de Primària i com a col·laboració del Projecte de recerca "Participaire" del CRECIM  de la UAB.

L'objectiu del projecte és analitzar la contaminació de l'aire de la nostra escola i fer propostes per millorar-lo.
Les conclusions del treball d'investigació i les millores es presenten al I Congrés científc d'alumens de Primària sobre qualitat de l'aire, contaminació i salut.

Es treballen diversos continguts relacionats amb:
*la contaminació: fonts de contaminació, substàncies contaminants i com afecten a la salut de les persones
*el mètode científic: disseny d'una investigació, fer-se bones preguntes, plantejar hipòtesis, recollir mostres, controlar variables, extreure conclusions
*la salut : propostes per millorar la qualitat de l'aire del nostre entorn.

El context del qual partim és el repte que ens planteja el CRECIM recolzat per la informació que ISGlobal ens proporciona:
1. vídeo sobre contaminació de l'aire a les ciutats i en concret a Barcelona
2.dades i informació científica sobre la relació entre contaminació i salut.

Àrees implicades: Coneixement del Medi, Matemàtiques, Llengua i competència digital.

Activitats:
http://tecnos.cat/pdfs/ParticipaireTecnos.pdf

Recursos tecnològics:
Ús del microscopi escolar USB que es connecta al PC
Us del programari del Drive de treball col·laboratiu: full de càlcul i presentaciones.

Check list STEAM

# data[].attributes.headline
Què sabem els consumidors dels peixos que mengem?

# data[].attributes.subject
Què sabem els consumidors dels peixos que mengem?

# data[].attributes.body
Griselda Batlle.
Escola MasRampinyo

L'objectiu d'aprenentatge de la proposta és Indagar sobre la relació que hi ha entre els hàbits de consum d'espècies marines i l'estat del mar i oceans.

Imatges del mar que arriben constament als noticiaris ens han servit per treballar continguts del món actual, per resoldre problemes matemàtics, per cercar i fer tractament de la informació.

Ens fem preguntes sobre les espècies marines que consumim.

Pensem quines investigacions podem fer per resoldre les qüestions.

1. ENTREVISTES A CONSUMIDORS I PEIXETERS

2. LECTURA D’ETIQUETES

3. DISSECCIÓ D’ESPÈCIES MARINES

4. VISITES A EXPERTS: Biòlegs i treballadors del Port i llotja de Barcelona.

Contrastem les informacions trobades a webs especialitzades: Sospeix i Greeenpeace.
Cal compartir el coneixment: els ho expliquem a les famílies i escrivim una carta al cuiner.

# data[].attributes.body
Investiguem sobre la mobilitat, mitjans de transport, seguretat vial, contaminació, fonts d'energia renovables i invents històrics. Coneixem les aportacions de Leonardo da Vinci i Heidi Lamar.

Observem i recollim dades sobre els desplaçaments que realitzem i la despesa en temps i energia que suposa. Analitzem els horaris de tren i autobús del poble.

Design Thinking (grups intercicle) per proposar i crear prototips de mobilitat del futur des d'una perspectiva sostenible i respectuosa amb el medi ambient a partir de les necessitats detectades.

Edith García.
Escola Pau Casals (Vacarisses).
Cicle Inicial.

# data[].attributes.body
Sara Garcia Serrato
Escola Pau Casals de Vacarisses

Aquest "projecte" neix del neguit que els alumnes de primer tenien a sobre el deteriorament que la seva joguina preferida estava patint i la recerca de com podien arreglar la seva textura un cop assecada.

Primera sessió -->;;;;; Conversa sobre com funcionarien les següents setmanes al voltant d'un projecte i recerca de quelcom que els preocupés o els hi agradés molt saber.
Votacions sobre els diferents temes.
De manera individual, cerca d'informació sobre la plastilina.

Sessió 2 --> Llegim les informacions diverses i contrastem entre tots les diferències i semblances entre les diferents informacions. A partir d'aquí i, mitjançant preguntes per part meva, comença a sorgir una conversació on els dubtes anaven encaminats cap a les diferències que podien tenir la plastilina casera i la industrial i el perquè s'assecaven a ritmes diferents.
Una alumna proposa fer plastilina casera per poder contrastar les diferències entre un tipus i l'altre.

Sessió 3 -->Creem la nostra plastilina casera per poder començar a fer experiments amb els dos tipus de plastilina.

Sessió 4 -->Iniciem una conversa sobre el perquè la plastilina s'asseca. Recollim diferents hipòtesis i dissenyem diferents experiments per comprovar si es compleixen aquestes.
Anem construint el nostre mapa conceptual a la pissarra.

Sessió 5 -->Observem l'evolució del nostre experiment i comprovem quines hipòtesis s'han complet i quines no. Dos alumnes acaben concloent que s'asseca perquè l'aigua s'evapora.
Expliquem entre tots que vol dir evaporar i què vol dir hidratar quelcom.

Sessió 6 --> llavors la plastilina es pot arreglar?
Com?
Distribuits en grups amb diferents hipòtesis dissenyem nous experiments i els portem a terme.

Sessió 7 -->Comprovem què ha passat amb els experiments portats a terme la setmana passada.

A partir d'aquí no he pogut avançar més per motius de salut.

# data[].attributes.body
Marcos Cerro

Ramón Calpe

Els alumnes de 4t de primària de l'escola Palau han preparat una campanya de conscienciació per tal d'augmentar el número de donacions de sang que es van produir a l'escola l'any passat.

Us pengem l'enllaç amb la descripció dels objectius i continguts treballats amb el projecte.

https://drive.google.com/file/d/1Q7Xo_kk3hzyJrU7poJspZC8nPTYUFFxu/view?usp=sharing

A la part inferior del document podreu observar la descripció de les activitats que hem anat realitzant.

Tot i que encara no hem realitzat el buidatge de les dades registrades, tot fa indicar que la campanya serà un èxit.